CELEX: 31985D0398
Language: el
Date: 1985-07-01 00:00:00
Title: 85/398/ΕΟΚ: Απόφαση της Επιτροπής της 1ης Ιουλίου 1985 για τη χορήγηση άδειας στην Ιταλική Δημοκρατία να παρατείνει τα μέτρα ενδοκοινοτικής επίβλεψης έναντι των εισαγωγών μπανανών, καταγωγής ορισμένων τρίτων χωρών, οι οποίες τίθενται σε κυκλοφορία στα άλλα κράτη μέλη (Το κείμενο στην ιταλική γλώσσα είναι το μόνο αυθεντικό)

Avis juridique important

|

31985D0398

85/398/ΕΟΚ: Απόφαση της Επιτροπής της 1ης Ιουλίου 1985 για τη χορήγηση άδειας στην Ιταλική Δημοκρατία να παρατείνει τα μέτρα ενδοκοινοτικής επίβλεψης έναντι των εισαγωγών μπανανών, καταγωγής ορισμένων τρίτων χωρών, οι οποίες τίθενται σε κυκλοφορία στα άλλα κράτη μέλη (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 228 της 27/08/1985 σ. 0015 - 0015

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 1ης Ιουλίου 1985  για τη χορήγηση άδειας στην Ιταλική Δημοκρατία να παρατείνει τα μέτρα ενδοκοινοτικής επίβλεψης έναντι των εισαγωγών μπανανών, καταγωγής ορισμένων τρίτων χωρών, οι οποίες τίθενται σε κυκλοφορία στα άλλα κράτη μέλη  (Το κείμενο στην ιταλική γλώσσα είναι το μόνο αυθεντικό)  (85/398/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115,  Εκτιμώντας:  ότι, με την απόφαση 85/100/ΕΟΚ (1), η Επιτροπή έδωσε την άδεια στην Ιταλική Δημοκρατία να διατηρήσει, μέχρι τις 30 Ιουνίου 1985, την ενδοκοινοτική επίβλεψη της εισαγωγής μπανανών της διάκρισης 08.01 Β του Κοινού Δασμολογίου, καταγωγής ορισμένων τρίτων χωρών, εκτός από τις χώρες ΑΚΕ (2), που τίθενται σε ελεύθερη κυκλοφορία στα άλλα κράτη μέλη·  ότι η ιταλική κυβέρνηση υπέβαλε αίτηση για να της χορηγηθεί άδεια να παρατείνει την επίβλεψη αυτή·  ότι η Επιτροπή με την απόφασή της της 31ης Μαΐου 1985 (3) έδωσε, σύμφωνα με το άρθρο 115 της συνθήκης, στην Ιταλική Δημοκρατία την άδεια να εφαρμόσει, μέχρι τις 31 Δεκεμβρίου 1985, ορισμένα προστατευτικά μέτρα έναντι των εισαγωγών μπανανών καταγωγής των χωρών που προαναφέρθηκαν· ότι σύμφωνα με την απόφαση αυτή, για να γίνουν αποδεκτές οι αιτήσεις εισαγωγής των μπανανών αυτών που τίθενται σε ελεύθερη κυκλοφορία στα άλλα κράτη μέλη, απαιτείται η σύσταση μιας ασφάλειας·  ότι η ιταλική κυβέρνηση υποστηρίζει πως εξακολουθούν να ισχύουν οι βασικοί λόγοι που οδήγησαν αρχικά την Επιτροπή να εκδώσει την απόφαση 85/100/ΕΟΚ, δηλαδή η ανάγκη να διασφαλιστεί η αποτελεσματικότητα των μέτρων εμπορικής πολιτικής που εφαρμόζει η Ιταλική Δημοκρατία στις εισαγωγές νωπών μπανανών καταγωγής ορισμένων τρίτων χωρών, εκτός από τις χώρες ΑΚΕ, για να πετύχει το στόχο που καθορίζει το πρωτόκολλο αριθ. 4 που επισυνάπτεται ως παράρτημα στη σύμβαση Λομέ·  ότι, στις συνθήκες αυτές, πρέπει να δοθεί άδεια στην Ιταλική Δημοκρατία να παρατείνει την ενδοκοινοτική επίβλεψη των εν λόγω προϊόντων μέχρι τις 31 Δεκεμβρίου 1985· ότι η αποδοχή των αιτήσεων εισαγωγής, που υποβάλλονται στο πλαίσιο αυτής της επίβλεψης, πρέπει να υπόκειται στους όρους που προβλέπει το άρθρο 1 παράγραφος 3 της απόφασης της Επιτροπής της 31ης Μαΐου 1985 που προαναφέρθηκε,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Παρατείνεται η απόφαση 85/100/ΕΟΚ μέχρι τις 31 Δεκεμβρίου 1985. Η αποδοχή των αιτήσεων εισαγωγής υπόκειται στους όρους που καθορίζει το άρθρο 1 παράγραφος 3 της απόφασης της Επιτροπής της 31ης Μαΐου 1985.  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 1 Ιουλίου 1985.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 38 της 25. 1. 1985, σ. 18.  (2) Βολιβία, Καναδάς, Κολομβία, Κόστα Ρίκα, Κούβα, Δομινικανή Δημοκρατία, Ισημερινός, Ελ Σαλβαντόρ, Γουατεμάλα, Νικαράγουα, Παναμάς, Φιλιππίνες, Ηνωμένες Πολιτείες, Βενεζουέλα, Αϊτή, Ονδούρα, Μεξικό.  (3) ΕΕ αριθ. C 138 της 6. 6. 1985, σ. 3.